Долбоор

“**Мамлекеттик сатып алуулар жөнүндө**”

**Кыргыз Республикасынын Мыйзамына өзгөртүүлөрдү**

**киргизүү тууралуу**

**1-берене**

“Мамлекеттик сатып алуулар жөнүндө” Кыргыз Республикасынын Мыйзамына (Кыргыз Республикасынын Жогорку Кеңешинин Жарчысы, 2015-ж., № 4, 327-ст.) төмөнкүдөй өзгөртүүлөр киргизилсин:

1) 3-беренеде:

а) берене төмөнкүдөй мазмундагы алтынчы абзац менен толукталсын:

“**берүүчүлөрдүн (подрядчылардын) жана консультанттардын маалымат базасы** – мамлекеттик сатып алуулардын жол-жоболоруна катышкан берүүчүлөр (подрядчылар), консультанттар жөнүндө маалымат. Берүүчүлөрдүн (подрядчылардын) жана консультанттардын маалымат базасы электрондук түрдө жүргүзүлөт керектүү маалыматты ачып берүүчү башка мамлекеттик органдардын маалымат базалары менен интеграцияланышы мүмкүн;”;

б) берене төмөнкүдөй мазмундагы жетинчи абзац менен толукталсын:

? “**жакын туугандар** - жубайы, ата-энеси, балдары, асырап алуучулар, асырап алынгандар, ата-энеси бир жана ата-энеси башка эркек жана кыз бир туугандар, чоң ата, чоң эне, неберелер;” ;

в) жетинчи абзацындагы “**Мамлекеттик сатып алуулардын веб-порталы”** деген түшүндүрмөдө “жеткиликтүү жана отчеттуу процессин” деген сөздөрдөн кийин “,маалыматты 10 жылдан кем эмес мөөнөткө сактоо менен” деген сөздөр менен толукталсын;

г) жыйырма экинчи абзацтагы “50 жана акциялардын андан көп пайызы (уставдык капиталда катышуусунун үлүшү) мамлекетке таандык акционердик коомдор” деген сөздөрдөн кийин “анын ичинде алардын туунду коомдору” деген сөздөр менен толукталсын жана андан ары текст боюнча;

д) жыйырма төртүнчү абзац төмөнкүдөй редакцияда баяндалсын:

“**консультациялык кызмат көрсөтүүлөр -** атайын кесиптик билими, тажрыйбасы жана тиешелүү квалификациясы бар консультанттар тарабынан берилген консультанттардын интеллектуалдык же консультациялык мүнөздөгү кызмат көрсөтүүлөрү;”;

е) төмөнкүдөй мазмундагы отуз үчүнчү абзац менен толукталсын:

“**анык эмес маалымат –** берүүчүнүн (подрядчынын), консультанттын конкурстук табыштамасында берилген чындыкка ылайык келбеген маалыматтар;”;

ж) төмөнкүдөй мазмундагы отуз төртүнчү абзац менен толукталсын:

“**мамлекеттик сатып алуулардын жалпы классификатору** – бул мамлекеттик сатып алуулар боюнча ыйгарым укуктуу мамлекеттик органдын чечими менен бекитилген, ар түрдүү белгилери боюнча топтоштурулган, мамлекеттик сатып алуулардын мониторингин жүргүзүүгө багытталган товарлардын, жумуштардын, кызмат көрсөтүүлөрдүн жана консультациялык кызмат көрсөтүүлөрдүн белгилүү бир коду;”;

з) төмөнкүдөй мазмундагы отуз бешинчи абзац менен толукталсын:

?“**бир өңчөй товарлар, жумуштар, кызмат көрсөтүүлөр** – окшош мүнөзгө ээ болгон жана окшош компоненттерден турган бирдей эмес товарлар, жумуштар, кызмат көрсөтүүлөр, алар бир эле функцияны аткарууга мүмкүндүк берет;”;

и) отуз бешинчи абзацтагы “бааланган нарк” деген түшүнүктө төмөнкүдөй редакцияда баяндалсын:

“**бааланган нарк -** колдонулган жеңилдиктерди, бардык сунуштардын бааларын бирдиктүү валютага жана **сапаттык** критерийлерге которууну эсепке алгандагы конкурстук табыштамалардын баасы**;”;**

к) отуз жетинчи абзацтагы “**босоголук суммалар**” деген түшүндүрмөдөгү “бир жылга чыгымдардын ар бир беренеси боюнча” деген сөздөр алып салынсын;

л) кырк биринчи абзацтагы “**жумуштар**” деген түшүнүктө “шаар куруу жана долбоордук-сметалык документтерди даярдоо,” деген сөздөр алып салынсын;

м) элүүнчү абзацтагы “**кызмат көрсөтүүлөр**” деген түшүндүрмөдө “камсыздандыруу кызмат көрсөтүүлөр” деген сөздөрдөн кийин “сметчиктин, техникалык көзөмөлдүн кызмат көрсөтүүлөрү;”деген сөздөр менен толукталсын;

2) 4-беренеде:

а) 2-бөлүгүндө “сунушталган баага 20 пайызга” деген сөздөрдөн кийин “чейин” деген сөз алып салынсын жана андан ары текст боюнча;

б) 3-бөлүк төмөнкүдөй редакцияда баяндалсын:

“3. Эгерде сатып алуулардын предмети Кыргыз Республикасынын ички подрядчылары жана чет өлкөлүк подрядчылар тарабынан аткаруусу мүмкүн болгон жумуштар болсо, сатып алуучу уюм ички подрядчыларга 20 пайыз өлчөмдө жеңилдиктерди берүүгө милдеттүү.”;

3) 5-беренеде:

а) берененин аталышында “берүүчүлөрдү (подрядчыларды)” деген сөздөрдөн кийин “жана консультанттарды” деген сөздөр менен толукталсын;

б) 1- бөлүк төмөнкүдөй редакцияда баяндалсын:

“1. Ишенимсиз (ак ниет эмес) берүүчүлөрдүн (подрядчылардын) жана консультанттардын дайындар базасы - ишенимсиз (ак ниет эмес) берүүчүлөрдүн (подрядчылардын) жана консультанттардын реестри, ошондой эле алардын жетекчилери, буга алар келишим боюнча өз милдеттенмелерин аткарбагандыгы жана мамлекеттик сатып алуулардын жол-жоболоруна катышуунун эрежелерин бузгандыгы үчүн киргизилет.”;

в) 2-бөлүк төмөнкүдөй редакцияда баяндалсын:

“2. Ишенимсиз (ак ниет эмес) берүүчүлөрдүн (подрядчылардын), консультанттардын дайындар базасына киргизилген берүүчүлөрдүн (подрядчылардын), консультанттардын, ошондой эле ишенимсиз берүүчүлөрдүн дайындар базасына киргизилген, бирок башка берүүчүнүн (подрядчынын), консультанттын курамында катышкан компаниялардын жетекчилеринин мамлекеттик сатып алууларга катышуусуна жол берилбейт.

Ушул Мыйзамдын 21-беренесинин 4-бөлүгүнүн 14 жана 22-пункттарынан тышкары, эгер берүүчүнүн (подрядчынын), консультанттын уюштуруучусу, жетекчи курамынын мүчөлөрү, сатып алуучу уюмдар менен аффилирленген жак болуп саналса, берүүчүлөр (подрядчылар), консультанттар мамлекеттик сатып алууларга катышууга жол берилбейт.”;

4) 6-беренеде:

а) 1-бөлүктүн 2-пунктундагы “берүүчүлөр (подрядчылар),” деген сөздөн кийин “консультанттар” деген сөз менен толукталсын;

б) 2-бөлүктүн 2-пункту төмөнкүдөй редакцияда баяндалсын:

“2) конкурска катышууга табыштамаларын берген берүүчүлөрдүн (подрядчылардын) же консультанттардын кызматкерлери болуп саналган же болбосо берүүчүлөр, консультанттар таасир эте ала турган жеке жактар (анын ичинде берүүчүлөрдүн (подрядчылардын), консультанттардын катышуучулары (акционерлери), алардын башкаруу органдарынын кызматкерлери жана берүүчүлөрдүн (подрядчылардын) кредиторлору болуп саналган жеке жактар).”;

в) 3-бөлүк төмөнкүдөй редакцияда баяндалсын:

“3. Эгерде берүүчүнүн же консультанттын уюштуруучусу (уюштуруучулары) же жетекчиси (жетекчилери) ошол эле конкурска катышкан башка берүүчүнүн (подрядчынын) же консультанттын уюштуруучусу (уюштуруучулары), жетекчиси (жетекчилери) болсо, сатып алуучу уюм берүүчү (подрядчы) менен сатып алуулар жөнүндө келишимди же алкактык макулдашууну түзө албайт.”;

г) 4-бөлүктүн биринчи абзацы “жакын туугандары болуп саналган берүүчү (подрядчы)” деген сөздөрдөн кийин “же консультант” деген сөздөр менен толукталсын жана андан ары текст боюнча;

д) 4-бөлүктүн экинчи абзацындагы “Сатып алуучу уюм берүүчүдөн (подрядчыдан)” деген сөздөрдөн кийин “же консультанттан” деген сөздөр менен толукталсын жана андан ары текст боюнча;

е) 5-бөлүк төмөнкүдөй редакцияда баяндалсын:

“5. Кызматкери адистешмелерди же конкурстук документацияны даярдоого жооптуу болгон берүүчү (подрядчы) же консультант менен, же болбосо акыркы эки жылда бул сатып алуучу уюмдун кызматчысы болгон берүүчү (подрядчы) же консультант менен сатып алуучу уюм сатып алуулар жөнүндө келишимди же алкактык макулдашууну түзө албайт.”;

ж) 7-бөлүктө “туунду компания” деген сөздөр “туунду коом” деген сөздөргө алмаштырылсын;

5) 7-беренеде:

а) 1-бөлүгүндө “берүүчүнүн (подрядчынын)” деген сөздөн кийин “, консультанттын” деген сөз толукталсын;

б) 3-бөлүгүндө “берүүчүнүн (подрядчынын)” деген сөздөрдөн кийин “же консультанттын”деген сөздөр менен толукталсын;

6) 8-берененин 3-бөлүгүндө биринчи абзацында “берүүчүлөрдү (подрядчыларды)” деген сөздөрдөн кийин “консультанттарды”деген сөздөр менен толукталсын;

7) 9-беренеде:

а) 1-бөлүгүнүн 4-пункту төмөнкүдөй редакцияда баяндалсын:

“4) сатып алуучу уюмдардын, мамлекеттик сатып алуулар жөнүндө келишимдердин жана берүүчүлөрдүн (подрядчылардын) жана консультанттардын маалымат базасынын бирдиктүү республикалык реестрлерин, ошондой эле ишенимсиз жана ак ниет эмес берүүчүлөрдүн (подрядчылардын) жана консультанттардын дайындар базасын түзүү жана жүргүзүү;”;

б) 1-бөлүгүнүн 10-пунктундагы “депозиттик эсепте топтоо” деген сөздөр “тиешелүү (депозиттик жана атайын) эсептерде топтоштуруу жана башкаруу” деген сөздөргө алмаштырылсын;

в) 1-бөлүктү төмөнкү мазмундагы он биринчи пункт менен толукталсын:

“11) мамлекеттик сатып алуулардын жалпы классификаторун бекитүү жана колдонуу тартиби.”;

г) 2-бөлүктүн 7-пунктунда “жана (же) мамлекеттик сатып алуулар боюнча ыйгарым укуктуу мамлекеттик органдын” деген сөздөр жокко чыгарылсын;

8) 10-беренеде:

а) 1- бөлүк төмөнкүдөй редакцияда баяндалсын:

“1. Сатып алуучу уюм сатып алуулар бөлүмүн түзөт же сатып алууларды ишке ашыруу үчүн жоопкерчиликти өзүнүн бөлүмдөрүнүн бирине (мындан ары - сатып алуулар бөлүмү) жүктөйт.”;

б) 3-бөлүк төмөнкүдөй редакцияда баяндалсын:

“3. Конкурсту өткөрүү үчүн сатып алуучу уюм конкурстук документтерди веб-порталда же электрондук каталогдо жарыялаганга чейин конкурстук комиссия түзөт. Конкурстук комиссиянын курамы сатып алуучу уюмдун буйругу менен бекитилет жана сатып алуунун мүнөзүнө жараша өзгөртүлүшү мүмкүн жана сатып алуучу уюмдун өкүлдөрүн, ~~кызыкдар тараптардын~~, коомдук уюмдардын өкүлдөрүн, тартылган эксперттерди камтышы мүмкүн. Сатып алуучу уюмдун конкурстук комиссиясы төмөнкүдөй функцияларды ишке ашырат:

1) конкурстук документацияда каралган критерийлерди бекитет;

2) конкурстук табыштамаларды ачуу конкурстук документацияда көрсөтүлгөн мөөнөттө тутум аркылуу автоматтык түрдө жүргүзүлүүчү электрондук сатып алууларды кошпогондо, конкурстук табыштамалар бар конверттерди ачууну жүргүзөт;

3) конкурстук табыштамалар веб-порталда же электрондук каталогдо автоматтык түрдө ачылган жана конкурстук табыштамаларды ачуунун протоколу веб-порталда же электрондук каталогдо тутум аркылуу автоматтык түрдө түзүлгөн жана жайгаштырылган электрондук ыкма аркылуу сатып алууларды жүргүзүүнү кошпогондо, конкурстук табыштамалар бар конверттерди ачуунун протоколун түзөт, ага колтамга коет жана веб-порталга жайгаштыруу үчүн сатып алуу бөлүмүнө берет;

4) конкурстук документтерде каралган жол-жоболорду жана критерийлерди пайдалануу менен конкурстук табыштамаларды баалоону жүргүзөт, ушул Мыйзамга ылайык, жеңүүчүлөрдүн рейтингин көрсөтүү менен, конкурстун натыйжалары жөнүндө баалоо отчетун даярдайт;

5) жеңүүчүнү аныктоо маселеси боюнча чечимди же сатып же сатып алуулардын жол-жоболорунун натыйжалары боюнча башка чечимди чыгарат;

6) конкурстук табыштамаларды баалоонун жыйынтыктарына негизделген даттануу келип түшкөн учурда көз карандысыз ведомстволор аралык комиссиянын чечимине ылайык, үч жумушчу күндүн ичинде конкурстук табыштамаларды кайрадан баалоону ишке ашырат жана ведомстволор аралык көз карандысыз комиссиянын чечимин аткаруунун жыйынтыктары жөнүндө үч календардык күндүн ичинде мамлекеттик сатып алуулар боюнча ыйгарым укуктуу мамлекеттик органга билдирүүнү жиберет.”;

в) 6-бөлүктө “ченемдик укуктук актыларды бузуулар үчүн” деген сөздөрдөн кийин “жана көз карандысыз ведомстволор аралык комиссиянын чечимин аткаруудан баш тарткандыгы үчүн (эгерде бейтарап сотко же жалпы юрисдикциядагы сотко көз карандысыз ведомстволор аралык комиссиянын чечимине кайрылуу берилбеген шартта)” деген сөздөр менен толукталсын;

9) 13-берене жокко чыгарылсын;

10) 14-берененин 2-бөлүгү төмөнкү мазмундагы жыйырма биринчи пункт менен толукталсын:

“21) продукциянын жана (же) ага карата долбоорлоо (анын ичинде изилдөө) процесстеринин, өндүрүүнүн, куруунун, монтаждоонун, жөндөөнүн, сактоонун, ташуунун, ишке ашыруунун, эксплуатациялоонун, утилизациялоонун талаптары менен байланышкан коопсуздукту, сапатты - Кыргыз Республикасынын техникалык жөнгө салуу жөнүндө мыйзамдарына жана Кыргыз Республикасы катышуучусу болуп саналган, белгиленген тартипте ратификацияланган стандартташтыруу, шайкештигин баалоо жана техникалык жөнгө салуу жаатындагы эл аралык келишимдерге ылайык адамдардын өмүрүнө, ден соолугуна, айлана-чөйрөгө, анын ичинде жаныбарларга жана өсүмдүктөргө, жеке жана юридикалык жактардын мүлкүнө, мамлекеттик жана муниципалдык мүлккө зыян келтирүү менен байланышкан жол берилгис тобокелдиктин жоктугун ырастоочу тиешелүү сертификаттардын болушу;”;

11) 17-берененин 2-бөлүгү төмөнкүдөй редакцияда баяндалсын:

“Товарларды, жумуштарды жана кызмат көрсөтүүлөрдү сатып алуунун бир этаптуу усулу аркылуу конкурс негизги усул болуп саналат жана башка сапат критерийлерин белгилөө зарыл болгондо колдонулат.”;

12) 21-беренеде:

а) 1-бөлүк төмөнкүдөй редакцияда баяндалсын:

“1. Түздөн-түз келишим түзүү усулу менен сатып алуулар - сатып алуучу уюм веб-порталга (ушул берененин 4-бөлүгүнүн 6, 11, 13, 15 жана 17 пункттарын кошпогондо) же веб-порталдагы электрондук каталогго келип түшкөн табыштамалардын (сунуштардын) ортосунда бааларга мониторинг жүргүзгөндөн кийин сатып алуулар жөнүндө келишимге кол кое турган мамлекеттик сатып алуулардын жол-жобосу. Эгерде веб-порталга табыштамалар (сунуштар) келип түшпөсө, сатып алуулар табыштамаларды кагаз түрүндө суратып алуу аркылуу кайрадан мониторинг жүргүзүү жолу менен жүзөгө ашырылат.

Сатып алуучу уюм табыштамага кепилдик берүүчү декларацияга берүүчүлөрдүн (подрядчылардын) кол коюшу жөнүндө талапты белгилей алат. Берүүчү (подрядчы) ушул Мыйзамдын 27-беренесинде каралган, сатып алуучу уюм тарабынан белгиленген квалификациялык талаптарга ылайык келүүгө тийиш. Сатып алуу жөнүндө документтер ушул Мыйзамдын 14-беренесине ылайык, ушул берененин 4-бөлүгүнүн 6, 11, 13, 15 жана 17-пункттарынан тышкары иштелип чыгат. Ушул берененин 4-бөлүгүнүн 6, 13, 15 жана 17-пунктарында каралган сатып алууларда сатып алуучу уюм салыктар жана социалдык төлөмдөр боюнча камсыздандыруу төгүмдөрү боюнча карыз тууралуу маалыматтарды талап кылбастан келишим түзүүгө укуктуу.”;

б) 2-бөлүктө “11” деген сандан кийин “13” деген сан менен толукталсын;

в) 4-бөлүктүн 6-пункту төмөнкүдөй редакцияда баяндалсын:

“6) токтоосуз калыбына келтирүүнү талап кылуучу форс-мажордук жагдайлардын, өзгөчө кырдаалдардын (өзгөчө кырдаалдарды алдын алуу (күчөтүлгөн даярдык режиминде) жана (же) кесепеттерин жоюу), тез медициналык кийлигишүү зарыл болгон авариянын, өзгөчө абалдын кесепеттерин локалдаштыруу үчүн товарларды, жумуштарды жана кызмат көрсөтүүлөрдү сатып алганда;”;

г) 4-бөлүктүн 15-пунктунда “улуттук коргонууну” деген сөздөргө чейин “Кыргыз Республикасынын Өкмөтү аныктаган тартипте” деген сөздөр менен толукталсын;

д) 4-бөлүк төмөнкүдөй редакциядагы 22-пункт менен толукталсын:

“22) Кыргыз Республикасынын Өкмөтүнүн чечими менен аныкталган конкреттүү берүүчүдөн (подрядчиктен) конкреттүү товарларды, жумуштарды же кызмат көрсөтүүлөрдү монополияга каршы жөнгө салуу маселелери боюнча ыйгарым укуктуу мамлекеттик орган менен макулдашылган наркы боюнча сатып алуу.”;

е) 5-бөлүк төмөнкүдөй редакцияда баяндалсын:

“5. Ушул берененин 4-бөлүгүнүн 1, 3, 6 - 11, 15, 17 - 20-пункттарында каралган сатып алуулар электрондук каталог аркылуу жүзөгө ашырылышы мүмкүн.”;

13) 24-берененин 9-бөлүгүндө “жетишсиз болгон өзгөчө учурларда” деген сөздөрдөн кийин “же көз карандысыз ведомстволор аралык комиссиянын чечиминин негизинде кайрадан баалоо учурунда” деген сөздөр менен толукталсын жана андан ары текст боюнча;

14) 27-беренеде:

а) 1-бөлүмдүн 3-пункту төмөнкүдөй редакцияда баяндалсын:

“3) техникалык мүмкүнчүлүктөрү, зарыл жабдуулардын, квалификациялуу кадрлардын, лицензиялардын (эгерде иш-аракет лицензияланса, Кыргыз Республикасынын резиденттери болуп саналбаган катышуучулар үчүн Кыргыз Республикасы катышуучусу болуп эсептелген эл аралык келишимдин негизинде тараптар лицензияларды өз ара тааныган учурда аларды чыгарган өлкөнүн лицензиялары бар болсо), Кыргыз Республикасынын ветеринария жаатындагы мыйзамдарына ылайык жаныбарлардан алынган продуктуларды жана чийки заттарды өндүрүү, кайра иштетүү, сактоо, сатуу боюнча ишти каттоонун жана өндүрүштүк объекттердин болушу;”;

б) 1-бөлүк төмөнкүдөй мазмундагы бешинчи пункт менен толукталсын:

“5) Кыргыз Республикасынын салык мыйзамдарына ылайык, электрондук эсеп-фактуралардын маалыматтык тутумунда электрондук документ түрүндө эсеп-фактураны тариздөөгө милдеттүү берүүчүнү (подрядчыны) каттоо жөнүндө маалымат.”;

15) 28-1-берененин 3-бөлүгү төмөнкүдөй редакцияда баяндалсын:

“3) Финансылык сунуштары бар пакеттер (конверттер) мөөрлөнүп чапталган боюнча конкурстун катышуучусунда калат. Конкурстун катышуучусу финансылык сунушу бар пакетти ачып көрбөшү үчүн сатып алуулар бөлүмүнүн жооптуу адамы пакетке каттоо номери бар штампты басат. Конкурстун катышуучусу же болбосо ал ыйгарым укук берген адам финансылык сунушу бар мөөр басылган пакетти (конвертти) аны ача турган күнү алып келет. Финансылык сунуштары бар пакеттер (конверттер) квалификациялык жана техникалык талаптарга дал келүүсүнө баа берилгенден кийин эки пакеттүү ыкманын биринчи пакетин өткөрүү жөнүндө кабар жарыяланган датадан тартып эки жумуш күндөн эрте эмес, бирок беш жумушчу күндөн ашпаган мөөнөттө веб-порталда ачылат. Сатып алуулардын экинчи пакетин кароо мөөнөтү он жумушчу күндөн ашпайт.”;

16) 30-беренеде:

а) 3-бөлүгүнүн биринчи абзацы төмөнкүдөй редакцияда баяндалсын:

“3. Келишимди түздөн-түз түзүү усулу аркылуу сатып алууда сатып алуулар бөлүмү ушул Мыйзамдын 21-беренесинин 4-бөлүгүндөгү 2, 6, 11, 13, 15 **жана 17**-пункттарын кошпогондо, төмөнкүдөй маалыматтарды камтыган сатып алуулардын жол-жоболорунун протоколун түзөт:”;

б) 4-бөлүгүндөгү “бир календардык күндүн ичинде” деген сөз “эки жумушчу күндүн ичинде” деген сөздөргө алмаштырылсын;

17) 31-беренеде:

а) 2-бөлүктүн 1-пункту төмөнкүдөй сөздөр менен толукталсын:

“1) бир дагы конкурстук табыштама келип түшкөн эмес, конкурстук табыштамалардын санынын жетишсиздиги же;”;

б) 4-бөлүк төмөнкүдөй редакцияда баяндалсын:

“4. Ушул берененин 2-бөлүгүнө ылайык конкурс өткөрүлгөн жок деп таанылган учурда сатып алуучу уюм баалоо критерийлерин, техникалык адистешмелерди, квалификациялык талаптарды кайра карап чыгууга жана кайрадан конкурс өткөрүүгө тийиш. Эгерде бул жол-жобо келишимди түзүүгө алып келбесе, сатып алуучу уюм ушул Мыйзамдын 21-беренесинин 4-бөлүгүнүн 7-пунктуна ылайык, ушул беренесинин 2-бөлүгүнүн 4-пунктунун негизинде конкурс өткөн жок деп таанылган учурдан тышкары, мамлекеттик сатып алууларды жүргүзүшү мүмкүн.”;

18) 32-беренеде:

а) 1-бөлүгүндө “бир календардык күндүн” деген сөздөр “эки жумушчу күндүн” деген сөздөргө алмаштырылсын;

б) 4-бөлүгүндөгү “келишим конкурстун жеңүүчүсүнүн рейтингинде экинчи орунду ээлеген берүүчү (подрядчы) менен түзүлөт” деген сөздөр “сатып алуучу уюм конкурстун жеңүүчүсүнүн рейтингинде экинчи орунду ээлеген берүүчү (подрядчы) менен келишим түзө алат” деген сөздөргө алмаштырылсын;

19) 48-берененин 1-бөлүгү төмөнкүдөй редакцияда баяндалсын:

“1. Дем алыш жана жумуш эмес майрам күндөрдү кошпогондо, берүүчүлөр (подрядчылар), консультанттар мамлекеттик сатып алуулар чөйрөсүндөгү мыйзамдарда каралган мөөнөттөргө ылайык келишим түзүлгөнгө чейин, сатып алуу жол-жоболорунун кайсы болбосун этабында, сатып алуулардын бардык усулу боюнча даттанууларды ведомстволор аралык көз карандысыз комиссияга берүүгө укуктуу.

Бир этаптуу усул менен сатып алууда, биринчи пакет (конверт) боюнча сатып алуучу уюмдун чечими жарыяланган датадан тартып даттануу эки жумушчу күндөн кечиктирилбестен берилет. Ушул Мыйзамдын 21-беренесинин 4-бөлүгүнүн 6, 10, 11, 13, 15, 17-пункттарын кошпогондо, түздөн-түз келишим түзүү усулу менен сатып алууда, даттануу чечим жарыяланган датадан тартып эки жумушчу күндөн кечиктирилбестен берилет.”;

20) 51-беренеде:

а) 1-бөлүгүндө “Кыргыз Республикасынын Өкмөтү бекиткен Нускамага ылайык” деген сөздөр алынып салынсын;

б) 2-бөлүк төмөнкүдөй редакцияда баяндалсын:

“2. Сатып алуучу уюм келишимге кол коюлган күндөн тартып бир жумушчу күндүн ичинде төмөнкүлөрдү камтыган маалыматты мамлекеттик сатып алуулардын веб-порталына жарыялоого милдеттүү:

1) берүүчүнүн (подрядчынын), консультанттын аталышы жана юридикалык дареги;

2) конкурсту өткөрүүнүн датасы;

3) мамлекеттик сатып алуунун предмети;

4) товардын бирдиги үчүн баа улуттук валютада;

5) келишим боюнча сатып алуулардын жалпы суммасы;

6) келишим түзүлгөн күн;

7) келишимди аткаруу мөөнөттөрү;

8) келишимди аткаруу (товарларды жеткирүү, кызматтарды көрсөтүү, жумуштарды аткаруу) шарттары жана графиги;

9) келишимди аткарууну кепилдик камсыз кылуунун өлчөмү;

10) келишим боюнча кепилдик мөөнөтүнүн болушу.”;

в) 5-бөлүктө “берүүчү (подрядчы)” деген сөздөрдөн кийин “консультант” деген сөз кошулсун;

г) 7-бөлүк төмөнкүдөй редакцияда баяндалсын:

“7. Сатып алуучу уюм берүүчү (подрядчы), консультант тарабынан келишимди аткаруунун жыйынтыгы боюнча мамлекеттик сатып алуулардын веб-порталына үч жумушчу күндүн ичинде мамлекеттик сатып алуулар келишимин аткаруу процесси жөнүндө төмөнкү маалыматты жайгаштырат:

1) келишимге өзгөртүү киргизүү күнү;

2) өзгөртүү үчүн негиздер;

3) кабыл алуу актысына кол коюлган дата;

4) айыптык санкциялардын суммасы;

5) келишимди аткарууну кепилдик камсыз кылууну кармап калуу жол-жобосу колдонулганбы;

6) келишимди аткарууну кепилдик камсыз кылуунун кармалган суммасы;

7) төлөө күнү жана суммасы.”;

д) төмөнкүдөй мазмундагы 8 жана 9-бөлүк менен толукталсын:

“8. Кыргыз Республикасынын мыйзамдарына ылайык жеке мүнөздөгү жана конфиденциалдык маалыматардан тышкары келишимдердин текстери жалпыга жеткиликтүү болуп эсептелет.

9. Сатып алуучу уюмдун жетекчиси жана кызматкерлери келишимди аткаруунун жүрүшүндө келтирилген зыян үчүн Кыргыз Республикасынын мыйзамдарында белгиленген тартипте жоопкерчиликке тартылат.”;

21) 52-беренеде:

а) 2-бөлүктөгү “Кепилдик камсыз кылуу келишимде каралган” деген сөздөрдөн кийин төмөнкү редакцияда баяндалсын “айып төлөмдөрдүн максималдуу өлчөмүнөн ашуусу же келишимдин наркынын 10 пайызынан жогору болуусу мүмкүн эмес.”;

б) төмөнкүдөй мазмундагы 3 жана 4-бөлүктөр менен толукталсын:

“3. Келишимди аткарууну кепилдик камсыз кылуу төмөнкүдөй учурларда үч жумуш күнүнөн кечиктирилбестен берүүчүгө (подрядчыга) кайтарып берилет:

1) бардык кепилдик милдеттенмелерди кошуу менен, келишим боюнча милдеттенмелерди аткаруу. Кепилдик милдеттемелер күчүндө болгон мезгилде, сатып алуучу уюм аткаруунун кепилдигин камсыз кылуу өлчөмүн төмөндөтөт;

2) форс-мажордук жагдайларга байланыштуу келишим бузулганда.

4. Эгерде берүүчүлөр (подрядчылар) түзүлгөн сатып алуулар келишимдери (контракттары) боюнча өз милдеттенмелерин ушул берененин 3-бөлүгүнүн 2-пунктунан тышкары учурларда аткарбаса же талаптагыдай аткарбаса, сатып алуучу уюм тарабынан келишимди аткаруунун кепилдигин камсыз кылуу кармап калынат.”.

**2-берене**

Ушул Мыйзам расмий жарыяланган күндөн тартып 30 (отуз) календардык күн өткөндөн кийин күчүнө кирет.

**3-берене**

Кыргыз Республикасынын Өкмөтү өзүнүн ченемдик укуктук актыларын алты айлык мөөнөттө ушул Мыйзамга ылайык келтирсин.

**Кыргыз Республикасынын**

**Президенти С.Жээнбеков**